‘রঘু ডাকাত’-এ খল চরিত্রে অনির্বাণ?

কলকাতা: ‘গোলন্দাজ’ (Golondaaj) ছবিতে একফ্রেমে দেখা গিয়েছিল দেব-অনির্বাণ ভট্টাচার্যকে। সম্প্রতি, দেব প্রযোজিত তথা নিবেদিত ‘বিনোদিনী: একটি নটীর উপাখ্যান’ রিলিজের প্রাক্কালে অনির্বাণ ভট্টাচার্য (Anirban Bhattacharya) শুভেচ্ছা জানিয়েছিলেন। জোর জল্পনা গোলন্দাজের পর ফের একসঙ্গে দেখা যাবে দেব (Dev) ও অনির্বাণকে।

ডাকাতসর্দার রঘু যখন সামন্তপ্রভুদের সামনে এসে দাঁড়াত তখন তাঁদের বুকের রক্ত জমাট বেঁধে যেত, হিম হয়ে যেত শরীর। আসলে রঘু ডাকাতের ছিল বাংলার রবিনহুড। ধনীর ধনসম্পদ ডাকাতির একটা অংশ বিলিবণ্টন করতেন গরিব মানুষের মধ্যে। সেই কাহিনীকে পর্দায় তুলে ধরবেন দেব। ২০২১ সালে ‘রঘু ডাকাত’ (Raghu Dakat) করার কথা ঘোষণা করেছিলেন দেব। অবশেষে আসতে চলেছে এই ছবি। ২০২৫-এর পুজোতে আসতে চলেছে রঘুডাকাত।

আরও পড়ুন: ‘রান্নার জিনিয়াস’ বেলা দের চরিত্রে ঋতুপর্ণা সেনগুপ্ত

টলিপাড়ায় কান পাতলেই শোনা যাচ্ছিল গুঞ্জন, এবার নাকি দেবের হাত ধরেছেন অনির্বাণ! আর এখন জোর খবর, দেবের ‘রঘু ডাকাত’এ অভিনয় করছেন তিনি। শোনা যাচ্ছে, দেবের ছবিতে খল নায়কের ভূমিকায় দেখা যেতে পারে অনির্বাণকে। ইতিমধ্যেই নাকি পরিচালক-প্রযোজকদের সঙ্গে প্রাথমিক পর্যায়ে কথাও হয়ে গিয়েছে তাঁর। কয়েকদিন আগেই নাকি পরিচালক ধ্রুবর সঙ্গে মিটিং সেরেছিলেন দেব। সেই তখন থেকেই শোনা যাচ্ছে, খল চরিত্রে অনির্বাণ আসতে চলেছে। যদিও নির্মাতারা এই বিষয়ে এখনই খোলসা করতে চাইছেন না, তবে দেব-অনির্বাণকে একফ্রেমে পাওয়ার জল্পনা সত্যি হলে দর্শক-অনুরাগীদের জন্য় যে তা মহাপাওনা হবে, সেটা বলাই বাহুল্য।

অন্য খবর দেখুন